Document ID: 31995D0311

31995D0311
L 186/78
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 юли 1995 година
за изменение на Решение 95/173/ЕО относно определяне на специални условия, регулиращи вноса на рибни продукти и продукти от аквакултури с произход от Перу
(текст от значение за ЕИП)
(95/311/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. (1) за определяне на здравните изисквания за производството и пускането на пазара на рибни продукти, последно изменена с Акта за присъединяване на Австрия, Финландия и Швеция, и по-специално член 11, параграф 5 от нея,
като има предвид, че списъкът на предприятията и кораби-фабрики, одобрени от Перу за внос на рибни продукти и продукти от аквакултури в Общността, бе съставен с Решение 95/173/ЕО (2) на Комисията; като има предвид, че този списък може да бъде изменен в резултат на представяне на нов списък от компетентния орган в Перу;
като има предвид, че компетентният орган в Перу представи нов списък, добавяйки 10 предприятия и един кораб-фабрика;
като има предвид, че съответно е необходимо да се измени списъкљт на одобрените предприятия и кораби-фабрики;
като има предвид, че мерките, предвидени в настоящото решение, са в съответствие с процедурата, предвидена в Решение 90/13/ЕИО на Комисията (3),
ПРИЕ НАСТОЯЩОТО РЕШЕНИЕ:
Член 1
Приложение Б към Решение 95/173/ЕО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 юли 1995 година.

Labels: 0
3
18
6